पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना संक्रमण दिनों-दिन अपने पांव पसार रहा है,अब प्रशासन संक्रमण का प्रभाव कम करने के लिए सख्त कदम उठा रहा है, लेकिन इस सब के बावजूद संक्रमण कम होने का नाम नहीं ले रहा है। शहर में आज तक कोराेना संक्रमण से बचने के लिए 2 लाख 22 हजार 860 लोगों ने कोरोना वैक्सीन की डोज ले ली है। शहर में बनाए गए वैक्सीनेशन सेंटरों पर अब वैक्सीन डोज लेने वालों की लंबी लाइनें दिख रही है। कई स्थानों पर तो लोगों को वैक्सीन डोज मिल भी नहीं रही है।
शहर में अब सामाजिक संस्थाओं की ओर से लोगों के लिए वैक्सीन डोज लगाने की व्यवस्था की जा रही है। शहर में इतने लोगों को वैक्सीन लगने के बाद भी संक्रमित मरीजों के मिलने में कोई कमी नहीं आ रही है। शहर में इस समय अनुमानित 11 लाख 58 हजार 41 लोगों की जनसंख्या है। शहर के साथ लगते गांवों में भी अब संक्रमण के मामले काफी बढ़ गए है ऐसे में अब स्थिति खराब होती जा रही है।
शहर में पिछले 24 घंटों के दौरान 3712 संदिग्ध मरीजों के टेस्ट किए गए जिसमें से 817 संक्रमित मरीज सामने आए है। शहर में पिछले 10 दिनों के अंदर 600 से 800 के बीच मरीजों की संख्या आ रही है। शहर में इस समय 8 हजार 363 एक्टिव मरीज है। पॉजिटिव मरीजों की संख्या 46 हजार 793 तक पहुंच गई है जिसमें से 37 हजार 898 ठीक हो गए है। शहर में अभी तक 532 संक्रमित मरीजों की मौत हो चुकी है। शहर के श्मशान घाटों में अब एक साथ कई-कई लाशें जलती हुई दिख रही है।
2 लाख से ज्यादा ने ली डोज
शहर में हेल्थ केयर वर्करों में पहली डोज लेने वालों की संख्या 20 हजार 798 है जबकि दूसरी डोज लेने वालों की संख्या 11 हजार 878 है। फ्रंट लाइन वर्करों में पहली डोज लेने वालों की संख्या 19 हजार 182 और दूसरी डोज लेने वालों की संख्या 11 हजार 728 है। 45 साल से 60 साल तक के लोगों में पहली डोज लेने वालों की संख्या 71 हजार 863 और दूसरी डोज लेने वालों की संख्या 6 हजार 452 है। शहर में 60 साल से ज्यादा उम्र के लोगों में पहली डोज लेने वालों की संख्या 57 हजार 764 है और दूसरी डोज लेने वालों की संख्या 23 हजार 195 है।
आज एसोसिएशन लगवा रही वैक्सीन
आज शहर की फाॅसवेक और सिटीज़न वेलफेयर एसोसिएशन सेक्टर-21 की ओर से सेक्टर-21-सी के प्राचीन शिव मंदिर में 45 साल से ऊपर के लाेगाें के लिए वैक्सीनेशन कैंप का आयोजन किया है। फॉसवेक ने 45 साल के ऊपर से लोगों को टीका लगवाने के लिए आगे आने की अपील की है।
शहर में आज यहां टीमें जांच कर रही
शहर में आज स्वास्थ्य विभाग की टीमें सेक्टर-17 बस स्टैंड, सेक्टर-8,हल्लोमाजरा,मनीमाजरा कंटेनमेंट जोन और रेलवे स्टेशन चंडीगढ़,धनास,सेक्टर-43 ज्युडिशियल एकेडमी और एसडीएम सेंट्रल इलाके में संदिग्ध मरीजों की जांच चल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn